Biblia Mli Saji Mose kɛ Etso lɛ Tswa Tɛsaa Lɛ - Yehowa Odasefoi a-Wɛb Saiti\nAFII lɛ baho, eko nyiɛ eko sɛɛ—aﬁi 10, aﬁi 20, aﬁi 30, aﬁi 39! Ni Israelbii lɛ kã he amɛyɛ ŋa lɛ nɔ lolo. Shi aﬁi nɛɛ amli fɛɛ lɛ, Yehowa kwɛɔ ewebii lɛ anɔ. Ekɛ mana lɛɔ amɛ. Ekɛ atatu nyiɛɔ amɛhiɛ yɛ shwane mli, ni gbɛkɛ lɛ ekɛ la nyiɛɔ amɛhiɛ. Ni aﬁi babaoo nɛɛ mli fɛɛ lɛ, amɛtadei lɛ tsɛrɛɛɛ ni amɛnaji hu waaa amɛhe.\nAgbɛnɛ aﬁ ni ji 40 kɛjɛ be mli ni amɛshi Mizraim lɛ mli nyɔŋ ni ji klɛŋklɛŋ nɔ lɛ nɛ. Israelbii lɛ ebabua amɛhe naa ekoŋŋ yɛ Kadesh. Biɛ ji he ni amɛyɔɔ ni atsu maŋ shikpálɔi 12 lɛ koni amɛyasara Kanaan shikpɔŋ lɛ nɔ aaafee aﬁi 40 ni eho nɛ lɛ. Mose nyɛmi yoo Miriam gbo yɛ Kadesh. Ni tamɔ bɔ ni eba lɛ yɛ be ko ni eho lɛ, sane ba yɛ biɛ ekoŋŋ.\nEtsɛɛɛ kɛkɛ ni Israelbii lɛ shi Kadesh. No sɛɛ be ﬁoo lɛ, amɛbashɛ Hor Gɔŋ lɛ he. Gɔŋ lɛ yiteŋ biɛ ji he ni Aaron gbo yɛ. Beni egbo lɛ no mli lɛ eye aﬁi 123. Israelbii lɛ ye awerɛho waa, ni gbɔmɛi lɛ fɛɛ kɛ gbii 30 sɔŋŋ fó Aaron. Ebinuu Eleazar baye esɛɛ akɛ osɔfonukpa kɛha Israel maŋ lɛ.\nMɛɛ gbɛ nɔ Yehowa tsɔ ekwɛ Israelbii lɛ anɔ be mli ni amɛyɔɔ ŋa lɛ nɔ lɛ?\nMɛɛ huhuuhu Israelbii lɛ wie be ni amɛbɔ ŋsara yɛ Kadesh lɛ?\nMɛɛ gbɛ nɔ Yehowa tsɔ eha gbɔmɛi lɛ kɛ amɛ kooloi lɛ ná nu?\nNamɔ kɛ nine tsɔɔ ehe yɛ mfoniri lɛ mli lɛ, ni mɛni hewɔ efeɔ nakai lɛ?\nMɛni hewɔ Yehowa mli fu Mose kɛ Aaron lɛ, ni te egbala amɛtoi eha tɛŋŋ?\nMɛni ba yɛ Hor Gɔŋ lɛ he, ni namɔ batsɔ Israel osɔfonukpa?\nKanemɔ 4 Mose 20:1-13, 22-29 kɛ 5 Mose 29:4.\nMɛni wɔkaseɔ kɛjɛɔ gbɛ nɔ ni Yehowa tsɔ ekwɛ Israelbii lɛ anɔ yɛ ŋa lɛ nɔ lɛ mli? (5 Mose 29:4; Mat. 6:31; Heb. 13:5; Yak. 1:17)\nTe Yehowa bu ehiɛ nyam ni Mose kɛ Aaron wooo yɛ Israelbii lɛ ahiɛ lɛ eha tɛŋŋ? (4 Mose 20:12; 1 Kor. 10:12; Kpoj. 4:11)\nMɛni wɔbaanyɛ wɔkase yɛ bɔ ni Mose fee enii eha yɛ tsɔsemɔ ni Yehowa kɛha lɛ lɛ he lɛ mli? (4 Mose 12:3; 20:12, 27, 28; 5 Mose 32:4; Heb. 12:7-11)\nFebruary 2013 | Mose—Nɔ ni Wɔkaseɔ Kɛjɛɔ Edɛŋ